[bookmark: _GoBack]
V E N D I M
Nr. 74, datë 14.3.2002

pËr lejimin e pËrdorimit tË procedurËs sË prokurimit “tender i hapur”, me afat tË pËrshpejtuar, pËr ndËrtiMin e dozatorit tË karbonit aktiv nË impiantin e bovillËs nË tiranË

Në mbështetje të nenit 100 të Kushtetutës dhe të pikës 3 të nenit 17 të ligjit nr.7971, datë 26.7.1995 “Për prokurimin publik”, me propozimin e Ministrit të Rregullimit të Territorit dhe Turizmit, Këshilli i Ministrave

V E N D O S I:

1. Lejimin e ndërmarrjes së Ujësjellës-Kanalizmeve sh.a. Tiranë që, me fondin prej 54 000 000 (pesëdhjetë e katër milionë) lekësh, nga buxheti i miratuar për vitin 2002 për Ministrinë e Rregullimit të Territorit dhe Turizmit, në zërin “Investime”, të përdorë procedurën e prokurimit “Tender i hapur” me afat të përshpejtuar, jo më pak se 10 ditë nga dita e shpalljes së ftesës për ofertë deri në ditën e dorëzimit të saj për ndërtimin e dozatorit të karbonit aktiv në Impiantin e Bovillës në Tiranë.
2. Ngarkohen Ministria e Rregullimit të Territorit dhe Turizmit dhe Ndërmarrja e Ujësjellës-Kanalizimeve sh.a., Tiranë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

